b"\n_START_ARTICLE_\nJantina Tammes\n_START_SECTION_\nEducaci\xc3\xb3 i inf\xc3\xa0ncia\n_START_PARAGRAPH_\nVa n\xc3\xa9ixer el 23 de juny de 1871 a Groningen, Pa\xc3\xafsos Baixos. Era filla  del fabricant de cacau Beerend Tammes i de Swaantje Pot. Tenia una germana i quatre germans, incloent l'advocat internacional Arnold Tammes._NEWLINE_Despr\xc3\xa9s de graduar-se a l'Institut de nenes de Groningen; va prendre classes particulars en matem\xc3\xa0tica, f\xc3\xadsica i qu\xc3\xadmica,  matriculant-se a la Universitat de Groningen l'any 1890 com una d'onze alumnes femenines. Se li va permetre assistir a confer\xc3\xa8ncies, per\xc3\xb2 no per fer cap examen, encara que se li va atorgar un diploma d'ensenyament.\n_START_SECTION_\nCarrera de recerques\n_START_PARAGRAPH_\nL'any 1897, va ser nomenada ajudant de Jan Willem Moll, professor de bot\xc3\xa0nica a la Universitat de Groningen. A trav\xc3\xa9s de la seva mediaci\xc3\xb3, va ser convidada l'any 1898 per realitzar recerques, de diversos mesos, en el laboratori d'Hug de Vries, on va acabar sent nomenada professora adjunta de fisiologia vegetal en la recent fundada\xc2\xa0Universitat d'Amsterdam. All\xc3\xa0 va treballar en assumptes de variabilitat, evoluci\xc3\xb3 biol\xc3\xb2gica, i gen\xc3\xa8tica. L'any 1901, va ser la primera dona  als Pa\xc3\xafsos Baixos a ser-li atorgat una beca del Fons Buitenzorg per conduir recol\xc2\xb7leccions bot\xc3\xa0niques a Java, una de les poques a aconseguir aix\xc3\xb2 sense tenir un doctorat. No obstant aix\xc3\xb2, la seva mala salut li va impedir viatjar i Moll li va oferir un lloc no remunerat en el seu laboratori._NEWLINE_A la d\xc3\xa8cada seg\xc3\xbcent, va publicar diversos treballs influents. A Die Periodicit\xc3\xa4t morphologischer Erscheinungen bei den Pflanzen (La freq\xc3\xbc\xc3\xa8ncia de fen\xc3\xb2mens morfol\xc3\xb2gics en plantes) va ser una  de les primeres cient\xc3\xadfics holandesos a informar de variabilitat, evoluci\xc3\xb3 i gen\xc3\xa8tica. L'any 1907, \xc2\xa0va publicar Der Flachsstengel: Eine statistisch-anatomische Monographie (La tija de lli: Una monografia anat\xc3\xb2mica estad\xc3\xadstica) on va utilitzar estad\xc3\xadstica i teoria de probabilitat per llan\xc3\xa7ar llum sobre l'her\xc3\xa8ncia de trets gen\xc3\xa8tics en el lli._NEWLINE_L'any 1911, va rebre un doctorat honorari en zoologia i bot\xc3\xa0nica. A partir d'abril de 1912 va reempla\xc3\xa7ar a Moll com a cap de microsc\xc3\xb2pia pr\xc3\xa0ctica. L'any 1919 va ser nomenada professora extraordin\xc3\xa0ria de variabilitat i gen\xc3\xa8tica, la primera professora a Holanda en aquest camp de recerca._NEWLINE_De 1932 a 1943 Tammes va ser editora de la revista Genetica. Tamb\xc3\xa9 va ser activa a l'Associaci\xc3\xb3 Holandesa de Dones a l'Educaci\xc3\xb3 Superior (Vereniging van Vrouwen met Hogere Opleiding o VVAO) i una oponent oberta del principi de la\xc2\xa0Eugen\xc3\xa8sia._NEWLINE_Va morir a Groningen en 1947."